आजकल प्यार और एकतरफा प्यार के बीच एक महीन सी सीमारेखा रह गई है जबकि दोनों के बीच जमीनआसमान का फर्क है. प्यार तो दोनों युवा दिलों की आपसी रजामंदी, पसंद और प्रेम से होता है. लेकिन आजकल के युवा एकतरफा प्यार को भी वैलेंटाइन से जोड़ कर देखते हैं. वे किसी से प्यार करते हैं और बिना उस की मरजी जाने उसे अपना वैलेंटाइन बना देते हैं. और जब लड़कियां मना करती हैं तो इन का एकतरफा प्यार हवस, हिंसा और जनून की हद पार कर उन पर एसिड अटैक व रेप की विकृत शक्ल में सामने आता है.